khistorydata/jeongjo-sjw-relations huggingface dataset:
정조 13년 · 목
疏略曰臣家之得有今日是豈臣夢寐之所到也哉門戶幾覆而惟殿下再造之性命莫保而惟殿下曲念之生死肉骨未足爲喩而臣身所被尤爲曠絕拯拔於坎窞之中拂拭於糞土之賤俾得以跡廁靑衿名玷黃甲放榜之日賜祭臣祖甄敍臣父凡係瞻聆莫不感激況臣父子當作何懷臣之一身旣非自有袛當奔走惟命生死向前而誠以自來情踪之萬萬憫蹙雖欲强顏其勢末由區區此狀伏想日月之明庶幾照燭無餘今使臣赴湯蹈火臣且樂爲如不及矣獨於淸顯一步視若鐵限不敢自進臣情到此吁亦慽矣伏望亟命銓曹勿復檢擬於三司之望批以本職許遞
정조 13년 · 강
政院以刑曹參議李祖承問啓啓
정조 13년 · 목
政院啓言刑曹參議李祖承處有問啓事命下矣問于李祖承則以素患腹冷之症委頓屢日昨於坐起不得已懸病惶懍震越云矣
정조 13년 · 목
別單把總折衝申鴻周哨官前宣傳官具縉出身成國民柳葉箭邊三中各半熟馬帖一隻知穀官資憲呂從周比較柳葉箭貫一中邊一中如資旗牌官折衝申德就柳葉箭邊五中知穀官嘉善金鼎澤異在豊旗牌官出身都喜甲弓人出身朴載遠柳葉箭邊四中各熟馬帖一隻畵員嘉善許礛旗牌官出身韓興雲趙忠培安處默武士閑良朴理漢矢人閑良李壽聃柳葉箭邊三中各半熟馬帖一隻折衝金鰲福比較柳葉箭邊四中加資出身金潤國柳葉箭邊四中熟馬帖一隻折衝庶重鉉出身劉泰誠柳葉箭邊三中各半熟馬帖一隻出身宋光洙比較柳葉箭邊三中加資宋亮臣徐日成折衝金成澤柳葉箭邊五中各熟馬帖一隻出身金慶浩柳葉箭邊四中半熟馬帖一隻出身車弘濟柳葉箭貫一中邊二中小布四中騎蒭一中鞭蒭五中加資浪處浩柳葉箭遽二中小布四中騎蒭二中鞭蒭三中付上護軍折衝吳興亮柳葉箭邊三中片箭貫一中小布三中騎蒭一中鞭蒭三中付司果出身韓有春片箭一中小布三中騎蒭二中鞭蒭四中折衝李寅協柳葉箭邊二中片箭邊一中小布三中騎篘一中鞭蒭三中金履祐柳葉箭貫一中邊二中小布四中鞭蒭三中各熟馬帖一隻閑良洪元喆柳葉箭邊一中小布三中騎蒭二中鞭蒭三中出身李弼忠小布四中騎蒭一中鞭蒭四中比較小布三中折衝車愼行小布四中騎蒭一中鞭蒭四中比較小布二中各半熟馬帖一隻出身吳文周小布三中騎蒭一中鞭蒭五中趙元輪小布一中騎蒭二中鞭蒭五中嘉善崔誠道柳葉箭邊二中片箭貫一中小布一中騎蒭一中鞭蒭三中各兒馬帖一隻賜給
정조 13년 · 강
命各道道帥臣棍治不謹牧官
정조 13년 · 목
因司僕寺各牧場馬畜產多寡牧養數爻別單敎曰不謹牧官令句管道臣決棍懲治事分付
정조 13년 · 강
遞大司成趙鼎鎭以李敬一代之尹行任爲刑曹參議竝前望也
정조 13년 · 목
鼎鎭有病故也○敎曰貶坐當前參議聞有實▣刑曹參議李祖承許遞近來詞訟劇地專事委屬事體未安前望單子入之待下批牌招開坐
정조 13년 · 강
命以李提督奉祀孫孝傳單付副司果監察李孝承訓鍊正相換
정조 13년 · 강
命東氷庫最初藏氷勿爲換置
정조 13년 · 목
備局啓言東氷庫最初藏氷如不堅固則更令該庫鑿取換置事命下矣該氷庫郞廳處詳問則以爲今月初六日漢江越邊凝沍成氷高厚合於見樣故仍爲始役當日鑿取一萬丁初七日又鑿取一萬丁藏置而自伊日天氣釀寒氷勢決堅初八九日鑿取之數又爲二萬二千三百丁云矣六七兩日所鑿取高厚旣合見樣八九兩日所鑿取堅固與前無異則祭享所用氷丁都數爲二千丁內外云若於八九兩日鑿取氷丁中另擇封進則恐無未盡之慮最初藏氷換置一款請置之允之
정조 13년 · 강
命以十五日行儒生殿講
정조 13년 · 목
政院以今十六日儒生殿講處所取稟敎以進定於十五日處所則便殿爲之先行開坼後行殿講伊日眞殿展拜相値承史侍衛則時至預爲詣閤行禮還後入正時
정조 13년 · 강
下明義錄於巡廳仍飭巡將監軍輩夜巡
정조 13년 · 목
巡廳啓言去夜二更量興仁門摘奸後仍往五間水門城上忽有人跡故急往探之則有着戰笠一人自城外越來將欲執捉之際驚墮城外故招致門外巡邏軍取見腰牌則乃是御營廳軍士李世燁云故移送秋曹敎以御將常有紀律此等所犯豈出於本營乎御營大將李漢豊越俸一等近來巡邏太弛將臣之都巡惟看册曆而出故此等罪過愚氓無難犯科何必移送秋曹厥漢付之御將家大抵痼弊在於捕校營校之不離各其伏處及所管字內之故僻巷迂路無一邏騎此蓋巡將監軍輩只察便近之大道不及稍遠稍迂處而然後復若此當別遣宣傳官考察巡將監軍等鍾閣都民所見處嚴棍以此惕念巡廳似無明義錄故不知夜禁之法意各一件令內閣分給晝則讀此夜則出巡
정조 13년 · 강
大司成李敬一以母病陳疏辭職批許救護
정조 13년 · 강
召見有司堂上沈頤之京畿監司徐有防于重熙堂
정조 13년 · 강
有政吏曹判書洪良浩進
정조 13년 · 목
敎曰大政當前職務相妨藥房提調洪良浩許遞其代今日政差出又敎曰開坼在明各司提調許遞今日政差出使之限內磨勘○以許晪爲掌令徐有隣爲內醫院提調鄭好仁爲宗廟提調
정조 13년 · 강
備局以八江民瘼回啓
정조 13년 · 목
備局啓言臣文淳曾任京兆堂上時依下敎與右尹林蓍喆分往江上頹壓民戶之修葺者一一審察仍爲招集八江父老詢問諸般疾苦則頹壓民戶擧皆蒙恩安頓諸般疾苦則隨其所告條列以聞而其一西江民金在深等以爲均廳案付船隻或致敗則稅錢許頉自是事例而謂無加現終未頉給此後地方官立旨相考致敗船隻勿爲徵稅云其一金在深等以爲東氷庫典牲署尙衣院所納草薍與柴草載運自果川等四邑覓船運來自是前例而間因有弊革罷邑運之規自均廳出給每船船價十五兩於楊花等四鎭使之賃船載來以其價庶擧皆不願不得已收斂各船船主補其不足矣伊來厥數漸加與均廳稅納少無異同一船兩稅極爲冤枉云其一汝矣島民盧昌大栗島民韓光泰等以爲戶曹典牲署司圃署田土耕食納稅矣潦水無前慘被災荒而各司稅納依舊督徵云汝矣島民李昌培等以爲戶曹泥生田土耕食納稅而年前浦落處戶曹雖已折半減稅至於今年兩次大水成川覆沙而該曹納稅依舊督捧云其一龍山運負契人林日新等以爲各倉役人與運契人稅大同運納時分半擔負雇價爲十一石七斗五升而倉役人不有定式加取半石此後依法典均分云其一西江黑石里民鄭德良等以爲運負資生自是江民本業而見失於龍山民之後無以聊生將至渙散依前還屬於各江云其一龍山麻浦民金珍彬等以爲八江民資生各有其路望遠合井兩里氷魚船也西江稅大同穀草船也露梁秀魚船也麻浦靑石魚船也各守其業無相樣奪挽近以來牟利之徒將欲權利本業外兼幷他業渠輩所業靑石魚船每每誘去云其一龍山新倉契募民全有泰等以爲大同倉庫先設京畿於城中後設三南於龍山招募民人專責守護此所謂募民也京畿三南稅穀之擔負下陸受食雇價此所謂役人也惠廳入啓定奪渠等屢百年流來資生而其中京畿役人見奪於京畿主人者極爲冤悶云其一望遠合井兩契民朴喜聞等以爲渠等所居之地專以氷魚船資生近來西江民鄭龍河任聖泰等奪取氷魚船俾泊其村浦口渠等緣此失業云其一西江栗島民韓光泰等以爲渠等以鹽魚船爲業而魚物廛人收稅之時增衍其數捧稅過多年前御史以此啓達使平市署一依果川例收捧事定式矣廛人篾視疲殘如前過濫云其一纛島民金兌昱等以爲渠等大柴木廛始創於最初成村之時上江流下之木物馬運人負作爲生涯內長木廛不遇中間設置者故買得木物於外廛通同發賣矣壬寅年間內廛忽生都執之計大中小椽潛錄於市案故渠輩失業狼狽外廛依舊復設云其一龍山七契民黃成柱等以爲西江麻浦俱有米廛而獨龍山七契民人之繁稠不啻倍簁而越一大岡貿米於麻浦之故陰寒積雪之時老弱窮殘之類不得備糧絕火居多特說一廛於龍山俾除民弊云其一各江鹽船船人金重哲等以爲產鹽之處官無收稅之事矣再昨年南陽官諉之稅穀船價創設無前之鹽稅每石收捧一分通計一年將至累千云矣其中有事關稅額者有事關爭訟者有事關創始者有事關査決者詳考來歷顚未然後可以決折請令各該衙門及畿營詳細査究論理報來後稟處敎以潦節詢瘼有命而過秋涉冬今始草記是無異於欺民往復各司及該道一兩日內秩秩區別論理指一稟處
정조 13년 · 강
命廟堂更定前兵使孫相龍罪名以聞
정조 13년 · 목
備局啓言黃海前兵使孫相龍中路使親裨替納密符之罪因政院啓辭令廟堂稟處事有命矣其實病輕重雖未可知而設令病在殊域密符事體至嚴且重闕外與城外替納尙云未安況中路替納事未前聞一受符之後生死隨身道理當然武帥創出無前之例旣傷國體且關師律決不可尋常處之請黃海前兵使孫相龍施以邊遠充軍之律敎以納符雖係無例充軍亦似如何替納該裨令有司堂上嚴問捧供更爲論理定律名草記
정조 13년 · 강
施寧邊府城堞董役人賞典
정조 13년 · 목
兵曹啓言因平安監司鄭昌聖狀啓寧邊府城樓臺堞修繕時監董將校論賞一款及該府使請賞以曾經閫任不爲擧論前例有無詳考回啓事命下矣監董諸校之屢朔奔走效勞旣多不可無論賞之擧一所都廳具錫殷似當施以加資之典而係干恩賞請上裁層門虹霓雖曰壯麗不過二十一間火藥搗砧及新備亦與弓箭銃劍之打造工役大有間焉什物修改數亦不敷其在愼賞之道不可濫觴二所都廳金德重三所都廳朴鴻漸竝自本營從厚施賞該府使許▣損出半萬餘財貨有此修築之擧誠爲可嘉而此等修繕自是職分內事恐不宜以此論賞溯考前例曾經閫帥元無以此等事賞加之事請置之從之敎以二三所都廳宜有差等施以帖加之典
정조 13년 · 강
御熙政堂行儒生殿講開拆京外殿最講試官吳載純李時秀沈煥之尹㬦鄭萬始製述試官徐有隣尹行任尹悌東金祖淳
정조 13년 · 목
具翼善冠袞龍袍陞座試官率應講儒生入庭行禮訖以次呼名進講○敎曰三次殿講一日竝設將至晚暮八月朔日次殿講以製述代行卽令諸生知悉○以擬漢司馬相如請爲天子遊獵之賦爲表題收券訖科次進士尹永儀柳之羽尹魯東鄭得中生員金鐮幼學李肇源三下同等命比較仍敎曰今日儒生製述時比較人明日來待○黃海監司李洪載殿最瑞興府使韓栢林防役雖勤用杖頗重鳳山郡守李夏保意在息奸怨生簽丁竝中平安監司鄭昌聖殿最郭山郡守申偗葺廨足尙捧糴宜飭陽德縣監金重變何嫌貿貿只喜恂恂竝中鐵山府使洪百游民訟多端客謗又聞下咸鏡監司李秉模殿最都事文極孝守拙可貴闕參宜警洪原縣監閔師宣事或手生心則誠求竝中○因京畿監司忠淸監司褒貶啓本敎曰今年本道諸邑苟無大無良大不治則才經莫重大役迎送之弊民邑當受困已以十分斟量之意前此筵席屢有提敎下考雖緣面諭而趑趄竝與中考而奉承傳之振威一邑外皆不擧論此則誠過矣烏在其嚴考課之意乎京畿監司徐有防從重推考錦營考績亦欠嚴明旣許能文不咎滯訟是豈無憚大吏之意外此中考不過是龔黃復起難得純褒之弊邑殘弁委寄之本意果安在哉忠淸監司權▣亦爲從重推考兩道貶目還下送直令改修事近如何道伯之新除者考課之限畿內三十日他道五十日今番則半減皆令限內更爲磨勘上送事嚴飭○因全羅監司褒貶啓本敎曰六臘考績旣但爲守令殿最觀其所考績之題品推以足驗道伯之能否予於湖南事不能弛慮久矣特以年事之稍實數遞反歸厲民事事含垢延拖至今者今日欲以守令貶目兼觀道臣堪任與否及其坼見不可以無一開眼言所謂四十六倅之題語甲似乙乙似甲人之剛柔治之優劣無以區別較量尤可駭然者以滿瓜之雲峯武倅塞責於中考道伯若此朝廷何以尊守令何所忌乎巽軟如是殫壓難責列邑不畏上營則其弊自歸於小民遞易不可顧其在重考績之道亦不可仍置全羅監司尹行元罷職原貶目令政院▣周下送待新伯到任更爲磨勘登聞事分付○因原春監司褒貶啓本敎曰考績之法雖曰掃地旣非弄劇之擧則近二十朔守令何以稍聞新譽新之一字萬萬礙眼若是而尙可曰考績乎外此題品雜之以俗所謂才談諧語此等處每多寬恕故朝綱無以振刷原春監司李度默亦爲罷職原啓目▣周下送待新伯到任更爲磨勘一以嚴考課之意一以懲要譽之習○因濟用監褒貶啓本敎曰日前見請汰吏曹草記以連三次不參守令講爲言而欲爲從後處分姑令置之觀此貶目洪最榮所爲極爲駭然如渠幺麼殘蔭豈敢言處義二字況名編戚家則曰生曰死不顧其身有官職則喘喘隨行無官職則涔涔縮伏可也焉敢爲此突兀之擧乎設令渠驕心未已依舊放恣該監則進參該曹則故避此尤當句內不成說大抵此人不若渠兄之醇謹心嘗悶之今番擧措頗有意思此等之習無難售之蓋無畏懼心而然初欲勘以定配之律姑且參酌洪最榮部官相換使之甘心吏役○因禮曹通禮院褒貶啓本敎曰申飭之後果有實效乎如或不然貶題可謂外題當一竝試取而今姑寬限此啓目還給以五十日爲限過限後與吏曹堂上眼同試取更爲磨勘萬一依舊則磨勘堂上令吏曹草記重勘大抵御前東西唱如無已出六中近日爲之之人將不得成樣乎寧有如許國體以此嚴飭不能長進則贊儀及行首引儀亦爲嚴治今番都目如有引儀窠以應薦中直堪御前唱人擬入事嚴飭吏曹○承旨金光默啓言卽伏見咸鏡監司李秉模黃海監司李洪載褒貶啓本則守令無一人居下請竝推考從之○承旨李晚秀啓言卽伏見平安監司鄭昌聖京畿水使南憲喆全羅兵使李潤彬忠淸水使柳文植全羅左水使李健秀右水使李文喆褒貶啓本則邊將無一人居中居下請竝推考從之又啓言伏見南兵使李文德褒貶啓本則邊將無一人居下請推考從之○承旨洪仁浩啓言殿最等第親書法意至重所當致愼而咸鏡監司李秉模褒貶啓本間有草畵請推考從之又啓言王府照律付過還職人考績時憑考黜陟事載在大典通編矣兵曹佐郞李永馥纔於今月初有付過放送之命而今番殿最循例書入故査問該曹則禁府初不文移未得覺察云該府擧行之稽忽誠甚未安請該堂上推考從之○有司堂上徐有隣啓言氷庫主梗官之辭朝每在於司寒祭後數日之內而又以日限之無得違越不計伊時寒暖輒卽入來復命或致氷丁不堅固之歎此後則辭朝依例爲之伐氷則待其氷腹之堅固量宜擧行而如其留連有弊則許以從便往來鑿取日子依前定限施行之意請一體分付從之
정조 13년 · 목
敎曰政官牌招開政湖南伯代問于大臣以剛明有風裁廉聲人另擇差擬使之歲前赴任○以閔鍾顯爲知春秋閔台爀爲全羅監司尹師國爲原春監司李邦榮爲楚山府使
정조 13년 · 강
校理尹光顏以母病陳疏經出賜例批
정조 13년 · 강
施黃海前兵使孫相龍削職之典仍命拿處
정조 13년 · 목
備局啓言黃海前兵使孫相龍邊遠充軍事草記批旨內替納禆將令有司堂上嚴問捧供更爲論理定律名草記事命下矣孫相龍幕禆張德冑處査問則以爲交龜翌日宿病猝發行到長湍一倍越添言於幕屬曰病勢萬無回生之理密符寧犯替納之罪不可留滯於將絕之身仍爲解傳故渠受來納云蓋其病狀沈篤雖不得䟎程復命多日淹滯比諸中路替納分義之惶悚爲罪之輕重不啻懸殊則自創無前之事百里之外替人呈納萬萬驚駭律文之外事當有別般嚴處之道故當初果以充軍之律草記請勘而大典通編密符親納條有不遵命者卿宰重推通政禁推之文且兵水使之勘以充軍雖未及廣考遠例往在丙申因先朝下敎訓將李章吾被喬桐充軍之律此是特敎宜不敢援以爲例則充軍一款雖無可據武帥之百里外替納事未前聞則但以通編所載重推禁推之律施行恐非所以尊法綱重師律之道請黃海前兵使孫相龍爲先施以削職之典仍令該府拿問處之允之
정조 13년 · 강
飭各道道伯及敬差官恪遵特敎
정조 13년 · 목
敎曰業已料之諸道敬差官下去時申飭何如而不惟不知戢特敎之下諸道伯皆無一言登聞近來朝令之不能恪遵乃如此如許道伯卽其地定配固無足惜此非曰道道皆然姑從三令之義第令廟堂嚴飭行會各該道俾知改圖蓋愆之方無敢以無乎登聞藉曰不知如許聾聵之監司何責分憂乎此意一體嚴飭
정조 13년 · 강
行製述儒生比較于誠正閣特賜尹永儀直赴殿試
정조 13년 · 목
御題醉翁亭上梁文尹永儀以三中一居首試券題下曰十年前南城拔榜至今記有李福潤之節製特第可謂襯例況御考事體自別爾則特爲直赴殿試仍召見永僖于重熙堂庭命以兄則再賜及第弟則十魁應製製進謝箋○敎曰六月朔十二月朔日次殿講入格儒生八月朔殿講製述入格儒生等賞格取考大典通編分等捧傳旨略以下今番竝勿論只以紙筆墨施賞去六月朔館學齊任儒生殿講西學色掌幼學李明洲詩傳通南學色掌幼學鄭夏容書傳通以上給二分中學色掌幼學李肇源周易略西學色掌進士金鐮詩傳略東學掌議幼學鄭存大書傳略以上各紙三卷筆四枝墨三笏西學色掌幼學韓容冕書傳粗南學色掌幼學元在行詩傳粗西學掌議幼學尹致永詩傳粗南學掌議幼學李義甲詩傳粗以上各紙二卷筆三枝墨二笏賜給去六月朔日次儒生殿講幼學李元八通敎以已有先赴之會試今番勿論限決科乃令居齋幼學方仁擧略紙三卷筆四枝墨三笏幼學劉建郁粗紙二卷筆三枝墨三笏賜給去八月朔日次儒生殿講幼學洪宅柱略紙二卷筆四枝墨三笏幼學趙象基粗幼學黃廷龍粗以上各紙二卷筆三枝墨二笏賜給今十二月朔館學齋任儒生殿講南學掌議幼學趙冕鎭書傳純通南學色掌幼學洪顯圭詩傳純通以上直赴會試東學掌議幼學鄭存大書傳通西學掌議幼學李肇源周易通以上給二分東學色掌幼學徐鼎輔書傳略南學色掌幼學鄭夏容書傳略中學掌議幼學金敬淳詩傳略西學色掌幼學韓容冕書傳略以上各紙三卷筆四枝墨三笏賜給今十二月朔日次儒生殿講幼學金錫圭粗幼學李淸發粗幼學宋應圭粗幼學金慶中粗幼學鄭忠善粗以上各紙二卷筆三枝墨二笏賜給
정조 13년 · 강
施崇義殿監董人賞典
정조 13년 · 목
吏曹啓言京畿監司徐有防崇義殿改建時監董人請賞事令該曹草記回啓事命下矣該郡守韓文洪旣有府使除授之命監董各人則竭力勞勩俱極嘉尙其中前郡守李東弼陛敍郞廳韓衡鎭閑良鄭宅升合施帖加成給之典而事係恩賞自下不敢擅便請上裁允之
정조 13년 · 강
命廟堂論勘慶尙右兵使尹得逵罪狀
정조 13년 · 목
政院啓言卽見慶尙右兵使尹得逵褒貶啓本則封發月日以十二月十五日書塡而今日到院其間日字不滿二日殿最事體本自嚴重奏御文子尤當審愼而修啓則先期封發日子則故爲退塡事未前有且於査問之際該閫將校初無領來之事云其所擧行亦極慢忽原啓本還下送使之改修正上送該兵使所當重勘而本院請推外無他可施之罰何以爲之敎以萬萬駭然其罪狀令廟堂論理勘律草記
정조 13년 · 강
減下宣傳官尹恒儉李啇一啓螺之任
정조 13년 · 목
因承傳宣傳官望筒敎曰元承傳李基成番次相妨減下尹恒儉意謂了了觀於今番試講全不熟習近來文武稍有坐地者便生自足之心心常痛惡況渠乎本職仍帶猶過矣兼任非可論啓螺減下每聽傳箭與取稟之聲意謂勤勵今番試講太不操心操心者如是不能鍊習乎名以宣傳官不知行用號令將焉用哉兼任猥矣啓螺亦爲減下
정조 13년 · 목
藥院啓請診察聖侯王大妃殿繼進湯劑議定敎曰慈殿氣候大體一樣卿等不必入侍湯劑則正傳加味二陳湯限十貼煎入後更爲議定宜矣
정조 13년 · 강
命假注書洪樂游改差啓辭勿施
정조 13년 · 목
政院以假注書洪樂游身病啓請改差敎曰行公未久焉敢請遞此啓辭勿施歲前更勿煩稟
정조 13년 · 강
命廟堂更査慶尙兵使尹得逵限前封殿最委折
정조 13년 · 목
備局啓言慶尙右兵使尹得逵罪狀論理勘律草記事命下矣十二月十五日卽各道褒貶上前開拆之日故外方褒貶皆隨其道里遠近前期封發以爲趁十五日入啓之地則嶺外千里之兵營決無十五日始封發之理假令十五封發亦必無十六到京之理此似由於本道監司待限滿封褒貶在於望間故兵營褒貶同議次送示監營還來之後定以望間同時封發而狀本中日子則塡以望日封發則在於望前故致有此違端之綻露也詐不以實之律在所難免啓本上送時不令營校領納亦難免違格式傷事面之罪請慶尙右兵使尹得逵爲先拿問處之敎曰旣曰與道伯相議云爾則限前封啓亦甚可訝竝與原狀之昨發今到委折査問道帥臣處待其報來同爲論理草記論勘
정조 13년 · 목
禁府以假注書趙台榮原情啓請刑推得情敎以分揀放送
정조 13년 · 강
以李漢豐爲捕盜大將前望也
정조 13년 · 강
以鄭昌順爲藥院提調前望也
정조 13년 · 강
命申大謙姓名抹去于別軍職座目
정조 13년 · 목
兵曹啓言依下敎開坐龍虎營發遣將校捉來申大謙拿入取招則以爲渠昨於南別營取才處聞自壯勇營捉去行首捕校之報不勝驚惶徑歸私次仍詣闕外直房伏承嚴敎而不能卽地待罪自陷於罔赦之罪鬃巾則初果脫去而揮項掩耳之際自不免竝與帽子而着之此亦渠之罪捕將罪遞之後認以爲別將之任亦當在於改差之中夜色已深柛思迷錯亦不能卽報於主將云矣大謙之今番罪犯係是罔赦至於身帶領軍之任出往江外猶屬細故而師律所關不可不嚴繩請爲先汰去令該府拿問處之敎曰着紅衣之掖隸因傳敎決棍則不脫紅衣佩通符之從事官因傳敎決棍則不解通符況奉命擧行白衣捕校之縛來自是常事設或知而縛來亦是當然則頑悍捕校成群擧訴此何等變怪該營提調之反以此事歸罪該卒至有請治之擧巽軟甚矣此際名以捕將乃反右柦捕校至欲草記草記云者是何擧也外方之營邑體統猶不敢乃爾況奉命擧行之事乎以奉命擧行之事草記論罪則其罪誰可當乎渠若有知覺聞此下敎之後宜乎鑽地求死之不得而初則偃處公廨末乃着鬃巾待命如許人事還不足深責故只命收符後自處則所帶別將領軍重任不卽呈訴乞遞徑往城外所爲節節無據初欲決棍究問渠雖不足責推以思之者渠祖也大抵壯營設置後嚴加檢束各營之所知而檢束自檢束體統自體統此等處若或一毫放忽則其流之弊誠有難言故耳然旣付無足責之科且念渠家先祖決棍今姑安徐而別軍職座目板渠名已令抹去渠何以自立於世乎此足以當次律以下律名豈有加施之罪乎以此分付姓名抹去於莫重受押座目則所謂別將之任遞與不遞非所可論以改差出代
정조 13년 · 강
推嶺南道臣李祖源帥臣南志默李鴻運
정조 13년 · 목
政院啓言各道兵水營殿最與觀察使同議磨勘法意甚重且有定限而卽見慶尙左兵使南志默褒貶封發狀啓及左水使李鴻運褒貶啓本則封發日子俱以今月初十日書塡原啓本雖已捧入不待限滿徑先同議有違格例請當該帥臣推考該道道臣一體推考允之
정조 13년 · 강
命宗廟來春享省牲器以親臨磨鍊
정조 13년 · 목
因禮曹取稟有是命○禮曹啓言來正月初三日宗廟春享大祭親行時同日永禧殿請依例遣大臣行祭事知委允之
정조 13년 · 강
飭諭北伯及北評事
정조 13년 · 목
敎曰歲色垂暮日夕關心者北關民事也向有別下飭敎道伯果已謁誠撫摩着意祭職乎守令之畏愼與否專係道伯彈壓如何大抵北道異於諸道吉州以北不知有道伯則逖矣遐陬王化之普被非所可論所恃者惟守令而已守令若不得人其害殆甚於饑而不賑立視其塡壑朝家於道內一二守令之有衒藝沽譽之病者尙有及聞而悶之爲道伯者不欲嚴加董勵何也後勿若前更加淬礪事令廟堂各別嚴飭向以民情民勢詳細狀聞事已有關飭於評事而尙無皁白程道姑無論稽忽甚矣更令廟堂申飭北關民事問於評事者以其見聞之便近異於道伯故耳然旣與繡衣有異亦異於通一道設賑則往來列邑上下周察必有廚傳供億之反貽民邑之弊而且其所費又當濟得幾許饑口乎此則事理較然仍以此意令道伯評事知悉隨便擧行形止俾各論理狀聞事分付
정조 13년 · 강
遞吏曹參議丁範祖以李祖承代之前望也
정조 13년 · 목
敎曰今聞入侍諸承宣言三銓病勢果難參坐參政辭疏到院云吏曹參議丁範祖許遞前望單子入之待下批與參判牌招開坼坐起卽爲擧行參判之連事違召極爲未安各別嚴飭行公
정조 13년 · 강
以曺遠振爲承旨前望也
정조 13년 · 강
重推吏曹參判閔鍾顯
정조 13년 · 목
鍾顯懸牌闕外終不出肅政院請重推敎以近來懸牌之規誠亦紀綱所關古則無此擧此規不禁國體何以尊乎此後申復舊規所謂懸牌二字更勿煩稟至於亞銓處義誠莫曉也從重推考牌去來催促
정조 13년 · 강
命陽德縣監金重燮降考置之
정조 13년 · 목
該曹啓言本曹開坼坐起時考見三道褒貶啓本則陽德縣監金重燮以何嫌貿貿只喜恂恂爲目則宜置下考而置諸中考昌城府使李宗胤以還報雖錯賑政佇效爲目則宜置中考而置諸上考殊無嚴明殿最之意該道道臣推考警責陽德縣監金重燮昌城府使李宗胤請竝依例罷黜允之敎以貿貿勝於勝德之薄藝加而有恂恂之容云爾則恂恂何等好題目豈可以此降考乎如以諸邑貶語公看取舍則見欺奸猾不顧言行有地閥有勢力之腴邑雄弁俱屬闔眼秩以特除下送之鄕外孱文一人塞責者卿等事誠未安陽德縣監金重燮降考一款置之卿等推考
정조 13년 · 목
寧海府使任焴操守可尙執滯差欠咸陽郡守金思䄷旣欲釐逋朝乃淹報高靈縣監金師柱謗豈盡信事姑無闕比安縣監鄭東杓慈諒可喜振刷宜勉竝中尙州牧使徐簡修柔懦太甚剸理何責下
정조 13년 · 강
以申鴻周爲昌城府使口傳也
정조 13년 · 목
敎曰賑邑守令不可一刻曠官昌城府使有闕之代令該曹口傳差出仍令不多日內辭朝
정조 13년 · 강
命鎭安大君碑石竪立時遣承旨致祭
정조 13년 · 목
敎曰鎭安大君碑石竪立時當遣承旨致祭祭文當製下以此分付奉祀孫今番大政調用事分付
정조 13년 · 강
命沃川郡守宋守淵等律名功議減等施行
정조 13년 · 목
兵曹啓言沃川郡守宋守淵淸安縣監李宗魯大興郡守金絅采韓山郡守李潞秀延豊縣監鄭涑等忠淸兵營今秋習操時試藝居末請各杖八十收贖公罪施行允之宋守淵李潞秀功議各減一等鄭涑功減一等
정조 13년 · 강
命秋曹嚴覈掖隸金彥修等罪狀以聞
정조 13년 · 목
政院啓言昨因春帖子出韻科次以大提學金鍾秀命招事書入啓辭而批旨允下之後不卽傳布於政院事未前聞當該司謁請令攸司從重科治敎以累次推問之下終不直招限申時如不現納當該掖隸出付刑曹爲先施威捧直招又或抵賴嚴刑取招以此分付○刑曹啓言別監金彥修金麟禧朴盛根等因傳敎推問則以初不受出全然不知等說漫漶納招究厥罪狀尤極巧惡請竝加嚴刑期於得情敎以文衡命招事體自別今況大臣兼帶者乎批下公事渠輩無難閪失而屢次査問終始抵賴之狀極爲痛惡書傳之中官明有證跡則豈可諉罪於中官乎渠輩雖喙長十尺無以發明而原啓紙之至今無去處不付丙丁則潛自裂棄而然似此情狀明若觀火則一問再問焉敢一直推托乎本事未得情之前渠輩萬無生出獄門之理再明日開坐嚴杖捧直招修啓朴盛根觀於外貌自來奸惡輕佻今番所犯渠以頭目必有暗中撕得於諸人色辭之間者亦爲各別嚴杖究覈若又許久延拖則焉用獄官爲哉以此知悉○政院啓言吏曹參議李祖承肅拜已下之後始知單子之初不入徹査問委折則別監受去而閪失云萬萬驚駭當該別監請出付攸司從重科治允之敎以不卽摘發之司謁亦爲科治
정조 13년 · 강
遞吏曹參議丁範祖以李勉兢代之前望也
정조 13년 · 목
範祖三違召敎曰堂上官之三招不進有關國體此傳旨勿施初欲與傳旨捧納承旨重勘實病果然云許遽前望單子入之侍下批牌招察任
정조 13년 · 강
命文臣殿講合設於來春孟朔殿講
정조 13년 · 목
政院以文臣殿講何日爲之取稟有是命又啓言武臣殿講以試射來月更稟事有命矣以何日爲之乎敎以合設於來年春孟朔此意知悉俾各着意肄習
정조 13년 · 강
點下吏兵曹歲抄
정조 13년 · 목
敎曰前牧使權以綱前府尹閔台爀前參議李虁前試官李東泰前大司諫李命勳洪文泳前承旨申耆前縣監朴師剡前都事呂奎明前郡守宋觀休前縣監柳正養禹拓夏李義肅李宅觀前郡守李厚在前察訪文燦奎崔慶鎭前府使金魯岳前縣監韓謨前牧使金履基前府使曺彚振前牧使徐琢修前郡守朴基爀前學諭盧橙前縣監尹應烈前府使李在享前郡事徐洛修前察訪李宣采前學正安邁權李益烈前學錄黃乃正前執義李思祚前校理朴基正前修撰柳文養前掌令李祉永前應敎鄭萬始前副修撰韓先植前掌令金熙采趙星逵前獻納李太亨前正言韓興裕前修撰崔顯重吳泰賢前獻納尹行晉前正言尹永僖前執義中禹相竝敍用前牧使吳載重前府使李尙說竝蕩滌敍用前府使沈趾賢申大偀前郡守成光默趙雲履前縣監金潤國前郡守趙燮前懸監尹昌淳前府使金養和前縣令金載億前經歷朴一源前別提黃宗大前正郞李東爀前府使洪配浩前縣監南麟耇前參奉具彛錫前縣令金載億前郡守朴仁榮前府使沈鉁前郡守張重吉竝減一等前水使李格前別將朴昌渭竝敍用前僉使曺命喆前五衛將趙蒙錫前萬戶張敬相前郞廳金載久閔百準曺允精前虞候李國培前哨官金相九前習讀金鼎九竝減一等又敎曰李翊模伊時處分不過一時申飭比之近日犯科之都事輕重自別罪名蕩滌待窠仍任宋益鼎此之所犯渠之得免刑推得情與照律竄配蓋念家有老父四等告身猶屬薄勘勿論李東爀武郞亦有省覺則徒仰都事之口隨其行止何足責奪告身足矣減一等申大偀金聖和殺獄至重近來爲官長者多不致意此而乍罷旋敍則無以懲礪竝仍李東植庶可知戢而此時關西又復犯科罷職猶輕勿論尹玄錫所當分揀而此而闊略外方體統將歸掃如姑減一等又敎曰李潤元昨年北道宜有區別給牒金國麗此人業欲下敎而伊時緣撓未果渠之大小國役負土操鍤甘爲賤役終無希覬之意向來除差亦由於勒授今番過限知其有委折罪名特爲蕩滌金興澤更除旣有成命則罪名非所可論該曹之尙未提稟仍置歲抄秩者事涉不察當該堂上推考罪名卽爲爻周李思謹追聞事實湯餠之說旣歸相左聞亦身故罪名蕩滌李弘逵渠豈有知覺姓名之尙在歲抄反甚猥越卽爲爻周
정조 13년 · 강
特放時囚沈鑏具紞
정조 13년 · 강
吏曹判書洪良浩陳疏辭職賜例批
정조 13년 · 목
疏略曰天啓聖孝園寢改營臣以昔年僚屬及覩盛禮身係憂服跡阻班行受衰於廞衛之外展哀於松杉之下愴幸交集有倍他人(刀削)仍伏念臣獲戾神天移禍偏母三霜候闋萬念俱灰中月未終之際忽地除命以臣爲吏曹判書臣驚惶震懍不省措躬之所也伏況是職責任之重地望之隆固非如臣等輩所可擬議而念臣家本寒素跡又單畸伏蒙我聖上罔極之恩拯救於九死之中簡拔於衆葉之餘居然側卿月之列矣報答無堦慓慓憂懼今玆誤恩又何爲而及於臣也又況見職廟剡之時揆端携貳遂未完薦可見公議之未允故向時同擬之人皆以此引義得蒙曲諒之恩臣之去就尤無可論伏乞將臣新授銓任亟賜鐫免
정조 13년 · 강
遞內局提擧鄭民始
정조 13년 · 강
命司謁趙廷舜照律定配
정조 13년 · 목
承旨李書九啓言昨有有司堂上沈頤之來待之命而司謁以徐有隣來待傳于本院今日入侍入稟之後始以誤傳之意來告莫重傳命有此錯誤當該司謁請令攸司從重科治敎曰科治輕矣旣誤傳之後又欲彌縫此路一開後弊難防當該司謁趙廷舜令兵曹嚴棍取招草記李德鳳令攸司爲先重治又敎以司謁趙廷舜照律定配李德鳳定配照律公罪收贖放送仍令次堂擧行○禁府啓請趙廷舜杖一百收贖告身盡行追奪熊川縣流三千里定配李德鳳杖一百徒三年定配公罪收贖放送允之又啓言趙廷舜畿沿更定配所事命下矣廷舜南陽府流三千里定配
정조 13년 · 강
命故參判韓光肇延諡卽差銓郞擧行
정조 13년 · 목
承旨具㢞啓言故參判韓光肇節惠之典出自特恩必欲於今年內延諡以伸榮感之義而以銓郞之不備無以擧行云矣敎曰旣聞之後豈可踰歲卽爲差出擧行
정조 13년 · 강
有政吏曹判書洪良浩參判具庠兵曹判書金尙集進
정조 13년 · 목
以曺允大爲大司成吳載純爲內局提調李羲觀爲吏曹佐郞鄭東觀李羲觀徐榮輔新通也李煜爲全羅右兵使閔台爀爲副總管
정조 13년 · 강
召見吏曹判書洪良浩于重熙堂
정조 13년 · 강
遽承旨李書九以朴天衡代之前望也
정조 13년 · 강
命太僕分養馬故失瘦瘠不馴守令以次論罪
정조 13년 · 목
司僕寺啓言法典內分養馬故失瘦瘠不馴守令論罪註曰一匹重推二匹降一資三匹降二資四匹罷職故失瘦瘠應降二資則堂上降資堂下越祿該邑守令與兼官俱有故而留鄕所當該則徵其故失價瘦瘠則移他官刑推己酉年有頉各官啓目後錄請依此施行允之京畿陰竹一匹病傷崔在修竹山一匹病傷一匹故失李尙說麻田一匹瘦韓文洪安山一匹故失李惟稱楊根一匹故失柳得恭砥平一匹故失朴英源▣州二匹故失權以綱永平一匹故失李命暹水原一匹故失金魯永喬桐一匹故失申大謙漣川一匹故失李榏利川一匹故失趙翼鉉忠淸道淸安一匹瘦李宗魯淸州一匹病傷兪漢雋新昌一匹瘦南履範文義一匹故失兼任李學源延豐一匹故失鄭涑林川一匹故失尹昹燕歧一匹故失宋時淵木川一匹故失鄭杆鴻山一匹故失兼任金晚淳全義一匹故失鄭東元沃川二匹故失李亨正靑陽一匹故失崔弘毅石城一匹故失尹博基連山一匹故失金思䄷忠州二匹故失鄭履煥丹陽一匹故失趙時淳全羅道羅州一匹病傷兼任李膺運樂安一匹瘦宋觀休高敞一匹病傷柳頤玄茂長一匹瘦李宗焃興陽一匹病傷李東善龍潭一匹故失李廷仁潭陽二匹故失兼任林後浩李羲寅扶安一匹故失李羽晉沃溝一匹故失鄭景祚臨陂二匹故失李太源尹光孚長城一匹故失林浚浩萬頃一匹故失李輪慶尙道陜川一匹瘦李彥植醴泉一匹瘦洪秉文金海一匹病傷李禹鉉開寧一匹病傷李義肅尙州一匹病傷具膺一匹故失洪元燮河東一匹病傷洪龍健巨濟一匹瘦許▣粱山一匹瘦李鼎德機張一匹瘦柳煥寅山淸一匹瘦沈晉賢昆陽一匹瘦洪龍運大丘一匹故失徐退修金山一匹故失李性淳榮川一匹故失兼任徐有器昌原一匹故失金明遇順興一匹故失李禹圭義興一匹故失尹應烈比安一匹故失鄭東杓宜寧二匹故失李敦源草溪二匹故失尹敬喆黃海道兵營一匹故失一匹病傷孫相龍金山一匹瘦一匹故失朴左源長連一匹瘦李尙度遂安一匹瘦一匹故失趙毅鎭瑞興二匹故失韓栢林白川一匹故失李趾采安岳一匹故失尹弼秉長淵一匹故失李漸運松禾一匹故失曺允邁平安道三登一匹瘦李義玄嘉山一匹瘦李禹道雲山一匹瘦承膺祚德川一匹瘦任聖說定州一匹瘦一匹故失吳大益鐵山一匹瘦洪百游肅川一匹瘦一匹故失林永老龍岡一匹瘦二匹故失柳文養慈山一匹病傷蔡緯夏咸從一匹病傷李周鳳順安一匹瘦李英敎中和一匹瘦二匹故失林栽洙泰川一匹瘦一匹故失睦萬中孟山一匹故失沈寬鎭寧遠一匹故失南衡重郭山一匹故失白慶周价川一匹故失任聖尹成川一疋故失兼任蔡緯夏陽德一匹故失柳載成江東一匹故失姜世綸龜城一匹故失金衡柱原春道鐵原一匹病傷鄭忠達旌善一匹瘦沈原之襄陽一匹病傷洪九瑞三陟一匹瘦金聖規一匹故失徐琢修洪川一匹故失朴敦浩原州二匹故失閔百準安峽一匹故失金德行狼川一匹故失李在沆金化一匹故失吳在斗春川二匹故失李潤春金城一匹故失魚用謙咸鏡道永興一匹病傷一匹故失任屹德源一匹瘦趙啓定平一匹故失李禹昌洪原一匹故失洪允復北靑一匹瘦柳知養
정조 13년 · 강
行都政吏曹判書洪良浩參判閔鍾顯參議李祖承兵曹判書金尙集參判李時秀參議柳焵參知李師濂進
정조 13년 · 목
敎曰守令初仕各別擇擬事申飭兩銓今日政吏批初仕窠額甚多云積仕作散人收用之命前後非一而未見對揚今番則參半收用兵批加設窠如其疏通仍其加設至于僉正序陛後亦卽遷移事飭敎丁寧而其後未見擧行之效此意亦爲申飭又敎曰忠臣子孫及戊申軍功人松都西北人亦爲收用事申飭銓曹○以李貞運張錫胤爲吏曹正郞李升運朴思機爲佐郞○敎曰肅拜遲滯吏曹郞廳竝改差○以朴瑞源爲吏曹正郞崔顯重爲佐郞洪檍爲大司憲李時秀李義行洪檍新通也李鼎運爲大司諫洪聖淵金履正李鼎運新通也○敎曰不知誰某年前偶然越點之後便作久枳向來騎省入直時卽擬臺望已有下敎而公然作窠仍不擧論此何異於向來一二武弁事乎日前賞典陛六收用時以陛擬侍從之人騎郞無端作窠而其後亦不檢擬若此則王言人孰信之其後銓官推考前佐郞李奭濟沈奎魯勿用通淸例持正見窠直擬事分付○以沈奎魯李日運爲持平李奭濟爲正言李普天爲執義鄭益祚爲司諫李百亨韓鼎運爲掌令金寅燮爲獻納金星甲爲正言○敎曰在外臺諫許遞今日政差出○以金履正爲大司諫宋銓爲執義南必錫爲掌令李尙友爲持平李秉喆爲獻納鄭觀輝爲正言柳文養爲應敎尹序東爲副校理○敎曰在外及未肅拜玉堂許遞今日政差出又敎曰兩銓初仕應出六人尙多未區處文侍從中守令內擬郞署中作窠次次遷轉○以李殷模爲校理李尙度李儒慶爲副校理吳泰賢爲副修撰鄭民始爲知敦寧嚴思晚爲左尹○敎曰漢城左尹聞有實▣許遞今日政差出○以徐鼎修爲左尹李時秀爲兵曹參判○因尙州牧使望筒敎曰承傳之審愼銓堂豈不知之有窠則當首先擧行次擬他人而近來銓官舊習漸露或有陳置之時昨夜今朝已有別般嚴敎此後似或不然而雖以此望筒言之旣有都監承傳則何必以守令移擬乎銓官推考更爲擬入○以吳在文爲尙州牧使李寅植爲价川郡守○因都總經歷李寅植作闕單子敎曰父子雖無相避事若太偏仍任前職履歷使之仍用其代更爲擬入因价川郡守望筒敎曰無端置二副正終不擬入何也銓官推考○以趙雲祥爲价川郡守朴光遇爲鐵山府使李始源爲洪川縣監魏光翼爲慈山府使王漢禎爲鳳山郡守申暹爲雲峯縣監尹頤東爲順川郡守權琇爲興海郡守金健修爲長連縣監李益洙爲殷栗縣監李國柱爲齊陵參奉李燁爲貞陵參奉沈鳳錫爲英陵參奉林淵浩爲敬陵參奉鄭元林爲順陵參奉李啓祚爲孝陵參奉柳肅之爲禧陵參奉金樂行爲寧陵參奉尹魯東爲惠陵參奉吳大良爲定陵參奉金宗德爲禁府都事朴正圭爲假監役國柱以下竝初仕也金基豊爲明陵參奉李城輔趙鎭坤爲童蒙敎官基豊以下竝從仕作散人也○司䆃主簿以副司果李壽鳳爲首擬以入敎曰窠窄之時如渠雜技末仕豈令相混以致許多人許久積滯乎渠雖準瓜所望不過察訪近來掌務官茍艱亦莫甚瓜滿前直除相當外職此窠以蔭官擬入又敎曰典籍趙得永在外兵曹佐郞中相換○以洪和輔爲副總管金燨爲訓鍊正○敎曰訓鍊正金燨改差○以李元植爲訓鍊正白東遠爲訓鍊副正○敎曰兵批虛司果至於八人之多未肅拜訓鍊正改差勿論前望新望有實職人中擬入○以吳文常爲訓鍊正○敎曰未肅拜訓鍊正改差○以白東遠爲訓鍊正申光輅爲訓鍊副正李寅植元永冑新通也○因宣傳官望筒敎曰柳春源之奉命摘奸不往闕外近處公廨之狀極爲駭然充軍分揀於渠足矣更擬本職難免疏忽該堂推考○以洪龍運爲洪州營將金爀爲淸州營將李郁延爲大丘營將李孝承爲平安中軍任聖尹爲大興中軍龍運以下竝新資也○因蛇渡僉使望筒敎曰近來邊將之前期屢朔作窠誠一痼弊前此亦有申飭則以三十朔窠前期八朔作闕仍以來月準瓜入稟是豈成說乎此望筒勿施大抵水原久勤收用豈待下敎初則不爲擧論及其有筵敎之後始乃如是藏拙銓官事極爲未安當該銓官爲先推考水原千總安允禧他窠卽爲調用○以李仁國爲武兼宋碩弼洪禹九柳相文爲部將金光郁李潤基方允哲爲守門將仁國以下竝初仕也○敎曰吏兵批政廳進去承旨事過後竝禁推尋命分揀○兵曹啓言依下敎本曹政色書吏韓大興蔚山府充軍出付畿營敎以判堂處分傳敎姑不爲之下吏無異過都政後更卽出付畿營
정조 13년 · 강
以金憙洪聖淵爲承旨前望也
정조 13년 · 강
命宣傳官李仁達通講陣後更爲草記
정조 13년 · 목
兵曹啓言卽接訓鍊都監移文則宣傳官李仁達兵學指南逐篇捧講逐張鋪陣則俱爲免不云今日政不得陛遷敎以待突誦能通後草記則當呂試矣
정조 13년 · 강
全羅監司閔台爀疏辭藩任賜例批
정조 13년 · 목
該曹啓言罪人金召史處推問則一循前招終不吐實情狀俱極痛駭發憤其子之誤入怒及接置之家主至於擧筇而打則想其氣勢豈但止於擊枕不及其人之理乎雖以屍身傷處見之明是杖觸之痕而一臥不起六日致命則渠實無自明之道況病時藥料之送死後喪葬之需卽渠行兇之斷案而及其夫身死之後忽變前招乃以或者其夫覓送而渠則不知等語隱然推諉於已死之夫者情節狡惡請更加嚴訊期於得情崔米力則甘受金女之賂以初無被打之意爲金女極口營護今於判下嚴訊之下竝與已現之傷痕敢稱不見欲實前招者萬萬獰頑更加嚴訊一體得情敎以査推之命今至半年始乃回啓何也大抵近來本曹於死囚之獄看作等閑月六準式新反竝與月一推而不爲如許司寇將焉用諸如是而外方之臥推與不準次何以禁之乎此後月終錄啓以今朔幾次訊推罪人名下懸錄如或未準三推該堂則請推該卽則請拿事定式該房知悉載之故事以懲獄官怠慢之習本獄則疑晦多端本夫竝待栲訊限滿除尋常箇箇各別嚴刑期於得情萬一如前漫漶捧招卿等難免其責觀於今次文案問目與結語都沒精神大不若前判堂之詳明判堂雖以不嫺吏文而然亞三堂之袖手傍觀亦甚未安後勿如是又啓言罪人鄭盤奉更爲嚴覈則游辭幻招一如前狀如使盤奉眞箇執捉於奸所則何不竝殺男女只打黃興坤而成獄之後又何不據實納招反聽屍親身名難容之說全諱本事以打殺樣自服矣及其縱妻鳴金之後始發奸所執捉之說眞所謂欲巧反拙雖以前後供招觀之節節矛盾今以只打興坤不及其妻委折屢屢嚴覈則始以爲亦打其妻而不爲深罪欲掩當初不爲竝打之跡隨問變辭尤極狡惡請更加嚴訊期於取服敎以觀此獄案結語其意則前判堂已陳之見其文則氄甚繁甚支蔓而已卿則推考別出意見更覈得情以聞又啓言罪人閔錥更推則誑誘鄕民敢稱圖科僞造御寶假作紅牌情節李光雲尹爲章等不但明白指陳光雲同因時敎誘光雲以推諉李德咸等說相約之狀節節綻露則尤無可以發明之端而終不吐實請更加嚴刑期於得情敎以五月判下臘月始推寧有如許有司乎當該前判堂越俸一等其後行公諸堂推考該掌吏嚴刑一次本獄則加刑取服
정조 13년 · 강
召見輪對官及守令邊將復職初仕人于誠正閣
정조 13년 · 목
敎曰御藥諸品孰非緊重而藿香一味最爲日用常服之劑則前此購貿眞品未易至於今番屢有飭敎而所謂雲南品反不如廣東該譯官所爲極爲駭然如許譯官當別樣重勘而纔經萬里之行今姑參酌令該院爲先嚴治常時不能檢飭之罪在所難免該院提調從重推考來頭使行又復若此行中首譯渡江後卽其灣上定配仍以此意預卽關飭箕伯使行未渡前使之知悉
정조 13년 · 목
備局啓言八江詢瘼事草記有往復各司及諸道秩秩區別論理稟處之命矣捧甘各司發關該道使之詳査牒報矣各處所報今方齊到其一龍山運負契與各倉役人均分雇價事也惠廳所報以爲法典中旣有兩契分半之規且有嶺南間行之例運契人之必欲均分無足爲怪而稅穀卸負之役本以役人之業中年分半者則役人之加捧雖曰謬例捧旣的實行亦許久到今變改有難輕議云蓋契人輩所受役價外有他條所食之故役人之如干加食初不苛摘矣今則契人專失其他條所食而國役依舊分當彼此之間役無閑劇之別食有厚薄之異契人稱冤不是異事不可以間者繆例仍以襲用自今以後所受雇價役人契人雖升斗之微平均分半之意嚴飭分付似合事宜其一龍山募民之京畿役人見奪事也惠廳所報以爲京畿倉萬曆戊申先置於城內三南倉順治丁酉繼設於江上各倉皆有主人役人而擔負之役各有區別年久奠業則欲奪先設有主之物致此相爭紛拏之擧本廳回啓屢次見屈則今此呼訴極爲猥屑云京畿倉旣在城內役人亦應隨倉而應役則該倉主人之擔當役人不但事理當然前已相訟屢次見屈旣自本廳筵稟定式則到今呼訴事涉非理嚴治息訟似合事宜其一均廳案付致敗船隻地方官立旨相考勿爲徵稅事也均廳所報以爲若以一張立旨續續頉給則京外稅船無以充額故使之搜得新加現後頉給此後則嚴飭各鎭別將加現者隨得隨錄致敗者隨現隨頉俾無稅額減縮之患亦自本廳考其勤慢施以賞罰事更爲定式云均廳案付船致敗者不立代則不許頉均廳事目中本無此條而只緣外道之奸弊無窮均廳之稅額日縮該廳不得已有此立代許頉之擧而若其白徵之冤船稅土稅身布少無異同且均廳之創設出於先大王爲民之至德則因此而致有一夫呼冤實非仰體之道而此非但京江業船之民事情如此八路沿海亦無不然此後則毋論京外不立代則不許頉之規永爲革罷隨其所報一竝許施船隻闕額京江則嚴束各鎭別將八江船隻通同搜括使之塡代外道則付之本道毋論彼贏此縮互相充代該廳則總攬八路船額亦爲推移充補使船稅毋或減縮則無船者免白徵之患有船者無倖漏之弊如是定式似合事宜其一氷庫典牲署尙衣院所納草薍柴草載運船價不足收斂事也均廳所報以爲旣捧稅錢又斂船價實是疊役故每隻船價自均廳十五兩定式上下而船漢輩終不如私卜之任意往來有此稱冤之擧故又有收斂之事此後則嚴飭各鎭定爲井間各司運柴之役從其次第無得移易則十數年內不過爲一二次輪回宜無呼冤之弊云各司運柴之際如果一從井間無所移易則船價設有不足之患十數年內一兩次輪回之役雖無添價之事在船人輩係是歇役似無偏苦稱冤之端爲先痛革加斂之弊此後則一從井間之規永爲定式而若或違越則當該鎭將隨現嚴處似合事宜其一大柴木廛市民與內長木廛市民相訟事也平市署所報以爲取考新舊市案則康熙丙戌長木廛有大中小椽載錄處康熙乙未改條案時亦分明載錄柴木廛則自有市案以來初無一椽字擧論之事揆以訟體柴木廛爭訟事涉非理云內外廛人以此事互相爭訟立落無常矣昨年貢市堂上以大中小椽屬之長木廛而柴木廛無敢擅賣之意草記蒙允且其設廛之初椽木一種初無擧論則外廛民之請其復設極爲猥越此則置之似合事宜其一汝矣島栗島所在戶曹典牲署司圃署田土被水處減稅事也戶曹所報以爲汝矣島今年潦水被災處中李昌培等所耕泥生處盡被水災稅錢盡數減給元稅田間有浦落覆沙處從所見量宜減給云司圃署所報以爲本署栗島所在位田今年稅錢尙無捧上之事而今此民情如此稅錢從實減給云典牲署所報以爲汝矣島田土收稅己亥年以錢六十一兩零從民願永爲定式矣今年水害挽近所無特敎詢瘼又出德意當年稅錢從民願量宜減給云三處稅錢旣已量宜減給則被水之民庶可無冤而當初定稅旣從民願則豐不加納而歉欲減納者民習旣可惡公用亦難繼此後依初定式收捧似合事宜其一運負契還屬各江事也漢城府所報以爲雍正七年運負作貢之後自本府成節目啓下決給龍山民金龍元等內司郊草運納及各司公用馱運不足價之收斂江民者使之擔當仍以作契至今遵行轉相買賣則到今還屬各江之請決是行不得之事云當初作貢專出於爲江民捄弊之意則今於年久之後還屬各江決難從施此則置之似合事宜其一麻浦靑石魚船事也漢城府所報以爲魚船停泊各隨主人其來其去本無常處前則旅客主人皆在麻浦近來則散在各江故靑石魚船亦隨主人不得都集於麻浦事勢固然則主人之役前已斥賣各江之船又欲都泊不成事理云魚船到泊無論彼江此江各隨主人之所在而去來則今此麻浦民人初旣斥賣主人又欲攘奪專利事極無狀本事勿施狀頭令攸司科罪似合事宜其一望遠合亭兩契氷魚船事也漢城府所報以爲魚船之泊無處不宜買賣之利各江均賴兩契民人之或上言或擊錚覆啓見屈非止一再而又欲生心極爲無狀云魚船去來隨其利之所在則必欲都泊於一處者已不成事理而況又上言擊錚屢次見屈則今此稱冤誠極猥越此亦置之似合事宜其一鹽魚船收稅事也漢城府所報以爲廛人江民互相呼籲繡衣書啓廟堂覆奏隨其載魚之多少依露梁銅崔之例以錢代捧事定式則廛人固不可違越江民宜無所稱冤而有此呼訴廛人處嚴加操切別立科條捧稅之規一依定式而廛人江民若有違越紛紜之弊則隨現重勘之意嚴飭云該府所報誠爲得宜而此等處若不嚴加操束則廛人輩日後濫徵之習勢所必至自本府這這嚴飭俾無違越定式以致紛拏之弊似合事宜其一龍山坊設米廛事也漢城府所報以爲越岡買賣雖爲貧民之弊麻浦旣是龍山一坊之內又設一廛事例不當城內米廛亦當失利不可許施云龍山麻浦同是一坊不可以隔岡之故疊設一廛徒爲紛拏彼此失業之弊誠如該府所報此亦置之似合事宜其一南陽府鹽船收稅事也京畿監司所報以爲本府每年結役米所縮爲百餘石稅大同裝發時船價至薄船人厭避鹽商所貿每石收稅一分柴船所賣每兩收稅一分則將爲五六百金歲給刷船之價以其所餘補此民庫事昨年該府使王漢禎因儒鄕齊訴有所論報而沿邑皆有物產收稅之規獨本府以煮鹽之處曾無此規故依他例收稅以捄民弊之意題送云民庫之虧欠日增稅穀之賃船漸艱民邑之弊轉至難支之境營邑之以此爲矯捄之方者容或無怪而此事在邑民雖爲捄弊在江民係是創行今此詢瘼恤隱之下事當一竝革罷而不揆邑勢徒循民情亦是不通之論此則分付該道道臣本府結米縮條稅穀船價之弊營邑往復從長論列枚報本司以爲柴鹽稅存罷間處決之地恐合事宜請以此意分付於各司及該道允之
정조 13년 · 강
原春監司尹師國疏辭藩任賜例批
정조 13년 · 강
命兵曹書吏韓大興充軍草記置之
정조 13년 · 목
該曹以本曹政色書吏韓大興出付畿營啓敎曰判堂分揀下吏何足責此草記置之
정조 13년 · 강
命金彥修等曹內保授更加廉査
정조 13년 · 목
刑曹啓言罪人金彥修金獜禧朴盛根等更爲推問則半吐半吞付丙與裂棄間其所納供終欠別白請各別嚴刑期於取服敎曰紛沓中閪失云云未可謂十分輸款(刀削)豈然之意半吐新反半吞亦未也不覈則已旣覈而以此供招歸之究竟何以戢後而懲他乎渠等三人曹內保授司謁及行首別監捉來定限五日使之另行廉査現納之意嚴飭分付此胡大事如是推諉之狀萬萬痛惡雖至許久未覈出之前決不中止此意竝以分付
정조 13년 · 목
因本司坐起進不進單子敎曰卿等聞以本司坐起來會廿五日次進定於今日○右議政金鍾秀曰撥軍事節目今方撰出而別撥則稟旨後擧行似好故仰達矣予曰各道驛馬來往有無事狀啓月終有修報者撥馬亦依此報來似好矣判府事蔡濟恭曰別撥之每每稟旨事體似未安矣有司堂上沈頤之曰驛馬有無頉狀啓時一體修報甚便好矣予曰別撥不必稟旨自廟堂擧行鍾秀曰年前氷契革罷也其時前判書尹蓍東以備局有司堂上草記稟旨擧行矣其後內氷庫氷丁進排以戶兵曹馱價錢付之紫門監員役使之擧行而內氷庫則已撤毀矣近日氷契人等以空失之冤來訴備局請與紫門監員役共掌氷役而但內氷庫進排氷丁比前減數旣不滿十分之一而馱價則一依前數上下事甚無謂合有厘整之道內氷庫變通一款前戶判徐有隣旣已終始擧行本事顚末必當諳悉請使與繕工一提調同議商確後稟處從之予曰尹蓍東備堂時氷契事果善爲之矣今因言端兩大臣適同登筵予欲言之矣向來吏戶判薦望右相不無私勝之致而其人則有氣力有才諝第其疏語果有投鼠忌器之嫌初疏雖是無情再疏無異故犯其在重其事難其言之道固不當若是矣鍾秀曰尹蓍東上疏之前已有兩人之疏語自上又屬之無情而至於戶判新薦銓長復望臣果不善爲之矣予曰判府事所見何如濟恭曰臣於尹蓍東本無怨惡又不喪性則去一蓍東何益於臣而欲必枳其人乎其疏以謂得見於掌故家文字則掌故家所傳豈有四五字書置之理乎臣於此有所慨然者先卞其有情無情而後始可甄用矣予曰雖四五字錄置者遣辭之際稱以掌故家文蹟云者豈是異事耶予旣知其無情故薄竄旋宥若以偏論爭之則力抗君父之目宜其不免而亦不可以無情論也謂之以爲人所驅斥者是豈成說乎鍾秀曰渠似不知而妄用矣予曰尹蓍東實則無罪皆由卿之過也至於復望事亦豈不輕先乎再疏卿想必見之何不勸止乎此等處可以審愼何不相議爲之耶仍謂濟恭曰判府事所見又何如此非尹蓍東之罪人不能挽止之致也濟恭曰臣旣聲息相遠何以知之乎予曰人旣以無情見之則何必視以有情耶予又曰李源地處豈不若卿等而何其卑待之如是乎濟恭曰臣於此事嘗以爲不可今番閫任之特擢實是盛德事矣予曰李孝承之南虞候擬望也副末全不擇之故其時有所下敎耳兵判則爲人甚善予以爲金家中第一人物矣鍾秀曰日前捕校事臣旣未詳知而塗聽塗說雖難盡信外間不無傳說矣大體則捕校事萬萬駭然曲在捕校直在壯營而至於院隸之捉來捕校也多有被打者云臣待罪秋曹時操節營屬之盛意臣固欽仰外人亦豈不知之乎自上雖十分操節而捕校被打之說一播則恐有欠於操節之聖意也予曰論其本事壯營所屬旣奉命故見白衣人之作拏欲爲結縛則所謂捕校乃反敺打奉命人之不知佩符捕校欲爲結縛事甚無怪設令知之奉命者豈不可縛一捕校而捕校焉敢反敺乎壯營初設之故每慮營屬或有豪悍之弊前後操節久矣今番事實如此故果有伊日處分院隸則年前李敬懋事後似不無含憾報復之心而然矣鍾秀曰適有可問事招致捕校雖未親見其面親聞其言若其被打於院隸傷處大段之說所聞甚的此是院隸因公憑藉之習矣予曰筵退後承旨令實注書査實捕校之被打傷痕以聞予曰申大謙着氊笠事是豈成說乎武將似必聞之其卽詳奏御營大將李漢豊曰果然矣予曰私出入亦着之乎漢豊曰自闕外衿川來往時着氊笠云矣鍾秀曰事甚可駭而似由於生㥘矣予曰榮順赴謫時所着特因先朝下敎而然矣渠是申汝哲之孫故伊日果不嚴處矣○濟恭啓言宗廟親享有成命而第念日字適在元月初三日候雖或少解栗烈餘氣似難盡消玉體恐或有損且社壇祈穀親祭便成御極後每年應行之典則誓戒當在初三曉頭廟享纔罷誓戒旋臨此亦爲掣礙之端雖以聖躬勞動言之殿宮春謁園寢幸行又將次第祗行於旬日之間實有妨於節宣保嗇之道矣聖慕雖甚難抑禮節貴在得宜還寢親享之命是臣區區之望也鍾秀曰藥房都提調所達誠甚得宜日寒之未解社壇祈穀與園寢幸行之連有勞動皆不可不念若以他年言之園幸未必在於早春則太廟春享亦豈無躬將之道而來年春享之親行果有乖於愼疾之方亟命還寢有不容已濟恭曰無已則春享前日親省牲器之後仍行春謁於各殿宮待前頭夏享冬享躬薦芬苾則在聖上如事存之盛亦可以恔矣從之○鍾秀啓言今番都政慈山府使魏光翼望以金基正具修溫擬其下望光翼卽蔭官通政而未經選職則以文臣堂上侍從擬於其下曾無如許銓法其他擬望亦多有排比不倫處請吏曹判書洪良浩推考從之又啓言向來兵批窠加設差出寔出於振淹滯之德意而其時兵批實職諸人之權移備邊司郎廳禁衛御營把總捕盜從事官者至於十人故以來頭實職窠通融遷轉事曾有飭敎矣今番都政時以此意面言于吏兵判矣吏批則實職望筒高下間多有檢擧而兵批則許多排望中元無一人擧擬請兵曹判書金尙集從重推考此後則通融遷轉之法各別申飭且加設諸人之升遷不以實窠而必以加設窠者亦有乖於一視之聖意此後則加設窠與實窠亦一體通融遷轉恐合事宜矣從之又啓言禁軍預差諸人冬三朔祿太依祿米例一體磨鍊事已令兵判分付于馬夫色掌矣祿太區劃以其追後磨鍊之故今年則更無出處自明年爲始擧行之意請分付兵曹使之知委從之又啓言頃因內司單子判付永興成興兩本宮近處居民除役事及祭監守僕祭廳直等給料措置之方論理狀聞稟處之意發關分付矣卽見咸鏡監司李秉模狀啓則枚擧永興府使任屹咸興判官兪漢敦牒呈以爲永興黑石山廣津兩里民戶雜役永爲頉給俾得傳力於耘草掃雪之役咸興本宮近處兩里民人等雜役之盡爲頉給已久更無可以蠲減者而兩宮監僕直三名色除其身貢輪回差定則自古料布之不爲磨鍊蓋有所據雖斗料實難創設而如以重地使役在宜加恤則料米從略磨鍊而南關會付米無着手處北關內奴貢米中劃下事請令廟堂稟旨分付矣監僕以下三名色凡干雜役旣已一竝頉給則爲惠已自不少至於料布則除貢輪差足當薄廩古無今創亦涉重難道臣之有所持難誠有意見設料一款請置之從之又啓言北兵使李潤慶狀啓以爲明春行營屬軍兵合操及茂山以北各衛軍兵巡操依定式擧行事請令廟堂稟旨分付矣詰戎重事邊上戎政尤不容少忽而當此北路設賑之日春窮民事不可不念竝姑停止之意請分付從之又啓言原春前監司李度默狀啓以爲明春合操與營將巡點何以爲之事請令廟堂稟旨分付三鎭勸別武都試以依例擧行爲辭矣關東年事告歉秋操旣命停止則窮春民弊尤不可不念明春合操與巡點今姑停止勸別武都試依例擧行之意請分付從之○戶曹判書金履素啓言時御所內各司例於四季朔奉審修改而時値隆冬請待明秋擧行
정조 13년 · 목
政院啓言宗廟社稷永禧殿景慕宮守門之法何等至嚴而雜人攔入全不禁斷入直軍士間或闕點至於社稷永禧殿則入直部將擅離門次景福宮舊光化門自有門禁而出入之人亦不禁止內官守直所軍士無端闕直慶熙宮光明殿爲善堂各有入直軍士而亦多闕點者宗廟社稷永禧殿景慕宮入直部將及景福宮入直衛將守直內官光明殿爲善堂入直內官所當重勘而本院請推之外無他可施之罰何以爲之乎敎曰此皆兵判常時不能申飭之致從重推考部將等決棍取招草記衛將汰去中官令內侍府處置
정조 13년 · 강
命前兵使孫相龍照律放送
정조 13년 · 목
禁府以黃海前兵使孫相龍原情啓請議處敎曰風寒若此滯囚之弊宜念今日內照律放送後草記又以孫相龍杖一百收贖告身盡行追奪放送啓敎以如有功議各減一等又啓言珍島前郡守曺翰振尹▣金甲島前萬戶李命柱朴興彩等有令該府拿處之命矣興彩卽爲拿囚而翰振時在水原地▣時在驪州地請依例竝拿來命柱已爲身故云勿論敎以朴興彩分揀放送其中有身故人餘皆分揀○因刑曹司謁趙廷舜移義禁府處之啓目敎曰王府尊嚴如渠司謁何必移送決棍次待令李枝演明日開坐時箇箇考察決笞五十度放送
정조 13년 · 강
命捕校出付該大將査實
정조 13년 · 목
政院啓言依下敎左右捕校盡爲招致一一査問面面看審則軍官六十人俱以爲初無被打於院隸之事且見各人等遍體無一傷處渠輩之假稱被打肆然倡說至於登聞之境者萬萬痛惡請竝出付攸司摘發其首倡者照法嚴繩當該大將常時不能檢飭之罪宜施重勘而本院請推之外無他可施之罰何以爲之乎敎曰政院旣非訟曹則一向査實徒涉屑越況遍體看審無一傷處云爾則付之該大將査實言送後處之此啓辭置之
정조 13년 · 강
副修撰金載翼疏陳毋病徑出賜例批
정조 13년 · 강
知敦寧鄭民始陳疏賜批
정조 13년 · 목
疏略曰嗚呼臣自甲午之秋已將不肖之身獻于聖明仰而依歸中間之險阻艱難亦旣備嘗而斷斷微忱仁天獨照以至于今則臣之含恩鏤德亦豈待於今日之隆渥而第當危言橫加衷情莫暴之時或有人爲之明其心曲卞其誣枉則雖於敵以下窮途之感當不止於結草而已伏況得之於君父之尊其所以惶隕感泣尤豈不如新受賜也哉身非已有他不暇恤從前區區之迷執目下難安之情勢不敢復言死生進退惟上所命而第念遭罹未幾除旨又下餘悸尙存方切曲木之警而徒恃寵靈揚揚遽出則冒沒放恣是又重其罪也(刀削)由前由後承膺無路伏乞亟許遞改批以何必追提卿其勿辭行公
정조 13년 · 강
召見定例堂上徐有隣鄭昌順李文源沈頤之戶判金履素畿伯徐有防水原府使趙心泰于誠正閣
정조 13년 · 목
有隣啓言今番遷園時待令進排各貢人遺在蕩減姑置以他條施惠事陳達批旨內有更以恰好之道稟處之命矣多般講究無他均惠之道就其中待令貢人十四名色則各一人帖加成給其餘進排貢契人則令戶惠廳前頭所用隨其多寡量宜題給以爲均及之地恐合事宜而係是恩賞自下不敢擅便敢此仰達矣從之又啓言臣待罪度支時以嶺南關西穀兩邑耗條從民願作錢以除民弊以補經用事就議大臣定式施行追聞嶺南山郡事勢則尙州醴泉豐基等邑元穀數多不可以略干耗條除弊各限八九千石發賣然後可祛勒授之患而其中不宜土之穀尤難仍置云自戶曹往復該道趁今作錢恐是不可已之事而關係穀物去就請就議大臣稟處敎以旣知其爲民弊何必稟處卽令該曹往復區處○文源啓言開春後園幸時船隻當爲緊束橋梁亦爲補土而前工曹郞廳李烷爲人精詳自初看檢已著勤勵之狀其時工曹堂上有所筵達今番都政移除他職姑令除本仕使之如前檢察事請分付從之○有防啓言孝昌墓外案淸溪山卽宣陵香炭山而本陵參奉春秋各捧三十三兩以爲需用之地外案定界後香炭移定他處故陵所初無捧稅之事便作閑曠之處且墓所守衛官本無柴油之價案山山直輩又乏沾漑之效臣意則以此曾前所收之錢移作墓所應捧之稅一以補墓官柴油一以爲山直依賴恐合事宜矣從之
정조 13년 · 강
命捕校尹再莘嚴刑定配
정조 13년 · 목
捕廳啓言捕校尹再莘處査問則以爲今十九日進去右議政宅則有一兩班坐於小舍廊以香徒服色捉納之意分付後仍問被打於院隸之事故渠果以結縛被打樣答之則其兩班以矜憐爲言而追聞其兩班之誰某則乃是右議政別室之父云且伊日招渠使令謂渠曰今此分付之事若能善爲擧行則汝之被打可矜之事大監似可筵稟云此外無他可供之辭云矣再莘之所犯萬萬痛惡請令攸司照法勘處敎曰固如渠蟣風之賤鄙悖之說至有登徹之境瑣屑除却羞恥極矣無論如此如彼渠之罪狀關係不輕移送法司嚴刑定配以懲諸校而諸校等則別無同情之跡而招來拿去之際可知其困被催督彼亦民哉幷分揀放送至於院隸等則捕校旣無痕損傳說亦非眞的査事一款置之事政院知悉
정조 13년 · 강
諭右議政金鍾秀勿爲胥命
정조 13년 · 목
政院啓言卽者議政府錄事來言右議政金鍾秀以爲査事今已結末筵奏自歸虛妄惶懍之極走伏金吾門外恭俟鈇鉞之誅云仍納命召何以爲之乎敎曰卿之藉手事予認以直道理三字故昨筵聞微發之語暈意謂信然今見捕廳査奏非但本事之節節虛妄語有歸屬極爲瑣屑不覺代羞如欲索言徒損禮待之本意卿其勿待命事遣史官傳諭仍傳命召又啓言卽者議政府錄事來言右議政金鍾秀以爲雖伏承勿待命之批而未蒙勘處之前不敢晏然退歸仍留待命云又納命召何以爲之乎敎曰勿待命事遣史官傳諭仍傳命召又啓曰右議政金鍾秀又使錄事來言雖連伏承勿待命之敎而負犯至重命召尤非死罪如臣所敢暫時奉留者不得已冒死還納仍爲席稿胥命深夜屢瀆尤增死罪云仍納命召何以爲之乎敎以安心勿待命事遣史官傳諭仍傳命召
정조 13년 · 강
命部將崔必濟等分揀放送
정조 13년 · 목
兵曹啓言依傳敎宗廟入直部將崔必濟社稷入直部將金鎭九永禧殿入直部將姜善鎭景慕宮入直部將金永玉等決棍十度後雜人攔入擅離直所軍士闕點委折査問則或稱食時或諉炊飯漫漶粧撰之狀萬萬巧詐當該部將不可決棍而止請幷汰去敎曰今番姑從三令五申之意分揀放送
정조 13년 · 강
命關東百歲老人付樞銜給歲饌
정조 13년 · 목
原春監司李度默以各邑士庶老人考籍馳啓敎曰百歲老人何待歲初明日政依定式皆付樞銜別給歲饌他道百歲不待歲初隨到隨付敎旨卽爲下送事分付該曹仍令各該道知悉
정조 13년 · 목
政院以鍾秀仍爲胥命啓敎以勿待命事遣史官傳諭仍傳命召
정조 13년 · 강
以洪檍爲右尹洪明浩爲承旨幷前望也
정조 13년 · 목
因鍾秀胥命啓辭敎以如是之際不知者皆知是豈自初不欲索言之意乎安心勿待命事更爲傳諭仍傳命召又因胥命啓辭敎以何如是乎卽爲還第事傳諭仍傳命召又因胥命啓辭敎以罪名未勘四字萬萬過當萬萬過當況今夜漏將深因卿致煩酬應卿何不念此卽爲安心還第事更遣史官傳諭仍傳命召
정조 13년 · 강
命闕外付榜人送本道勘斷仍飭門禁
정조 13년 · 목
兵曹啓言敦化門守門將孫仁寬來言今日開門後見一諺書小紙榜文糊在於門外西柱乃是無名書而書言狼川縣監鄭來百不恤凶年民情督微新舊還穀故民戶流散十居其二且今番遷禮時自朝家特軫民隱凡百物件無不給價取用而狼川則生葛等物價本無一分出給之事歉歲百姓何以支撑云莫重闕外肆然付榜其習可駭請分付左右捕廳各別譏詗臣曹之不能察飭不勝惶恐搖鈴亭坐更軍士出付攸司照法科治該巡邏營門大將從重推考考察將官及分軍衛將部將守門將令該府竝爲拿處允之敎以本曹近來門禁蕩然無論攔入與跟隨駭然之事不一而足欲爲申飭而未果果有似此之擧尤爲駭然當該堂上當處分近來郎廳晝必倚枕橫竹而度日夜則更漏纔下無難鼾睡極爲無狀宜從現發者勘罪爲先拿問處之守門將則別無可罪之端分揀大抵民習不古作奸若此無論守宰治績之如何此等奸民如不以法處決法綱何所施嚴飭該曹捉送該道勘斷因此而有定式者此後似此文書無論糊付與遺漏直令守門將或巡邏營將見卽投火切勿來告堂上與將臣亦勿煩徹事定式施行(刀削)(刀削)
정조 13년 · 강
命咸陽郡守金思䄷先罷後拿
정조 13년 · 목
慶尙監司李祖源狀啓以爲咸陽反逋至爲三萬七千石十一斗一升一合之多督徵準數之意另加申飭各年監色等待反逋收殺後自臣營照法勘處丙午府使李得駿丁未府使張集紹戊申郡守金魯岳等因循掩置徒擁虛簿者誠極可駭其罪狀請竝令攸司稟處敎曰本郡還弊曾雖聞之一邑三萬包積逋是豈數倅之不察則所謂現告未必信然不可捧與可捧令道伯區別年條更令狀聞朝家深軫還多之弊耗條之發賣盡分爲半分出於爲民蘇瘼之擧朝令之宣布已久矣此倅何去而莅任半年今始報營乎其爲掩置之罪反有甚於令前諸倅此邑若此他邑可知當該守令先罷後拿一以信朝令一以除民弊與請勘守令之代今日政擇差待下批明日辭朝
정조 13년 · 강
兵曹判書金尙集陳疏乞遞賜例批
정조 13년 · 강
命畿伯優恤楊根郡被燒民家